Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ja presidentti Putin tapasivat Moskovassa.
He keskustelivat armeijoidensa välisestä koordinoinnista Syyriassa -
sekä Iranin toimista Syyriassa ja Libanonissa.
Turkin armeija jatkaa hyökkäystään Syyrian Afrinissa ja on tiettävästi -
onnistunut valtaamaan strategisia asemia kurdien YPG-joukoilta.
Israelilaisviranomaiset: -
Iranin tavoitteena on tilanne, jossa sen liittolainen Hizbollah kykenee -
valmistamaan itse kehittyneitä aseita käytettäväksi Israelia vastaan.
Pääministeri Netanjahu totesi jälleen, -
että Israel arvostaa presidentti Trumpin päätöstä -
tunnustaa Jerusalem Israelin pääkaupungiksi -
ja siirtää Yhdysvaltojen Israelin- lähetystö Tel Avivista Jerusalemiin -
vuoden 2019 loppuun mennessä.
Totesin jälleen, että arvostamme hänen historiallista päätöstään -
tunnustaa Jerusalem Israelin pääkaupungiksi -
ja siirtää USA:n suurlähetystö Jerusalemiin mahdollisimman pian.
Netanjahu kertoi kabinetin viikkokokouksessa -
keskustelleensa Trumpin kanssa lisäksi -
Iranin aggressioiden torjumisesta eri puolilla Lähi-itää -
sekä Iranin ydinasepyrkimysten estämisestä.
Keskustelimme Iranin aggressioiden ja ydinasepyrkimysten estämisestä.
Iran tavoittelee ydinasetta epä- onnistuneen ydinsopimuksen turvin.
Ydinsopimus on joko korjattava tai hylättävä.
Netanjahu matkusti tänä aamuna muutaman tunnin visiitille Moskovaan-
presidentti Putinia tapaamaan.
Netanjahu kertoi aikovansa keskustella Putinin kanssa -
Israelin armeijan ja Venäjän joukkojen välisistä koordinointitoimista, -
joiden ansiosta on vältytty tarpeettomilta selkkauksilta Syyriassa.
Tapaamme säännöllisesti taataksemme Israelin armeijan -
ja Venäjän joukkojen välisen koordinoinnin sujuvuuden Syyriassa.
Koordinointi on tähän asti sujunut hyvin.
Netanjahu sanoi aikovansa valittaa Putinille myös Iranin pyrkimyksestä -
tehdä Libanonista "yksi valtava ohjustukikohta" Israelia vastaan.
Aion keskustella presidentti Putinin kanssa -
Iranin pyrkimyksestä juurruttaa itsensä sotilaallisesti Syyriaan.
Vastustamme tätä voimakkaasti. Haluan keskustella myös siitä, -
miten Iran yrittää muuttaa Libanonin yhdeksi valtavaksi ohjustukikohdaksi -
Israelia vastaan. Tätäkään kehitystä emme hyväksy.
Israelin turvallisuusviranomaiset ovat vastikään huomauttaneet, -
että tilanne Israelin ja Libanonin rajalla -
saattaa kiristyä kuluvan vuoden aikana.
Viranomaisten mukaan useat kehityssuunnat Libanonissa -
viittaavat kasvaneeseen yhteenoton mahdollisuuteen.
Näitä ovat Hizbollahin sotilaallinen varustautuminen; -
Iranin yritys rakentaa täsmäohjustehdas Libanoniin; -
Nasrallahin kovat julkiset puheet, jotka kielivät Hizbollahin pyrkimyksestä -
vahvistaa "vastarintansa" uskottavuutta Israelin kustannuksella.
Näin siksi, että Hizbollahia on kritisoitu sen roolista Syyrian sodassa.
Israelilaisviranomaiset sanoivat lisäksi TV7:lle, -
että Iran tehostanee toimiaan saadakseen aikaan tilanteen, -
jossa sen libanonilaisliittolainen Hizbollah -
kykenee valmistamaan kehittyneitä aseita itsenäisesti.
Iran lähettää aseiden sijasta asiantuntijoita Libanoniin -
ohjaamaan täsmäaseiden tuotantoa. Aselähetykset Iranista ovat kalliita, -
koska salakuljetukseen pitää käyttää monia eri reittejä.
Viranomaisten mukaan Iran avustaa pienemmässä mittakaavassa myös -
Gazan palestiinalaisia islamistiryhmiä eli Hamasia ja Islamilaista jihadia.
Sitten Israelin itänaapuri Jordaniaan: -
Jordania sai Yhdysvalloilta viimeisen erän Black Hawk -helikoptereita.
Helikoptereiden on tarkoitus vahvistaa Jordanian sotilaallisia valmiuksia -
Isisiä ja muita alueellisia uhkia vastaan.
Yhdysvallat ja Jordania -
tekevät tiivistä puolustusyhteistyötä Isisin nujertamiseksi.
Nämä helikopterit ovat osoitus vahvasta kumppanuudestamme, -
jota johtaa ylipäällikkömme, Hänen Majesteettinsa kuningas Abdullah II.
Yhdysvallat on sitoutunut tukemaan Jordanian asevoimien toimintaa -
maan rajojen turvaamisessa, vihollisuuksien hillitsemisessä, -
terrorismin torjunnassa, väestönsuojelussa -
sekä Isisin vastaisessa taistelussa.
Jordania on saanut yhteensä 12 sotilashelikopteria -
yhdeksän viime kuukauden aikana.
Amerikkalainen sotilaslähde sanoi TV7:lle, että helikoptereiden -
on määrä vahvistaa Jordanian hyökkäysvalmiutta.
Jordania on osallistunut aktiivisesti -
USA:n johtamaan Isisin vastaiseen ilmaoperaatioon.
Se on osoittanut näin halukkuutensa osallistua -
ääriryhmien torjuntaan Lähi-idässä.
Hyökkäysvalmiuksien vahvistamisen lisäksi -
Yhdysvallat on antanut Jordanialle miljoonia dollareita -
kehittynyttä rajavalvontajärjestelmää varten. Järjestelmän tavoitteena on -
estää militantteja soluttautumasta Syyriasta ja Irakista Jordaniaan.
Suunnitelma laitettiin alulle Syyrian konfliktin puhjettua v. 2011.
Sitten Pohjois-Syyriaan: Turkin armeija on jatkanut hyökkäystään -
useilla rintamilla Syyrian Afrinissa.
Turkki on tukemiensa Syyrian kapinallisryhmien kanssa -
vallannut tiettävästi jo useita strate- gisia asemia kurdien YPG-joukoilta.
SDF-liittoumaa johtava YPG on joutunut vetäytymään.
Turkin presidentti Erdogan puhui AK-puolueensa kokouksessa.
Hän vannoi tyhjentävänsä Turkin rajaseudun terroristeista, -
jotta Turkkiin paenneet syyrialaiset voisivat palata koteihinsa Syyriaan.
Tyhjensimme jo aiemmin Jarabulusin, al-Rain ja al-Babin terroristeista, -
ja 130 000 syyrialaista pääsi sen ansiosta palaamaan koteihinsa.
Nyt teemme saman Afrinissa.
Tyhjennämme askel askeleelta raja-alueemme terroristeista, -
jotta Turkissa vuosia asuneet syyrialaispakolaiset -
voivat palata koteihinsa.
Turkki pitää YPG:tä terroristijärjestönä -
ja Kurdistanin työväenpuolueen PKK:n jatkeena.
Turkkia raivostuttaa, että USA tukee, kouluttaa ja varustaa YPG-joukkoja.
USA on kuitenkin kehottanut Turkkia rauhoittamaan tilannetta, -
sillä kurdien YPG:llä on ollut keskeinen rooli -
USA:n johtamissa Isisin-vastaisissa operaatioissa Syyriassa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa! Huomiseen.
Suomennos: Sirpa Bågman